
Inter  inultas  deformationes  cordis,  quae  cyanoseos  cau- 
sae esse  possunt,  ab  omnibus  scriptoribus  ea  praecipue 
nominatur,  quod  foramen  ovale  apertum  maneat:  etsi  cui- 
que baud  ignotum  est,  in  cadaveribus  saepius  foramen 
ovale  apertum  observatum  esse,  ubi  in  vita  ne  vestigium 
quidem  cyanoseos  adfuerit. 

Omittantur  defdrmationes  gliae,  exempli  gratia,  ubi 
cor  unum  tantum  atrium  et  unum  ventriculum,  et  aorta 
ex  arteria  pulmonali  originem  habet,  deformatio  animalis, 
sieuti  in  piscibus  est,  quaeque  semper  abortum  adducit; 
item  alias  deformationes,  quae  mortem  aut  statim  post 
partum  aut  serius  adducunt,  et  cyanosim  provocaverant, 
praeteream;  nec  de  anomala  origine  vasorum,  de  ductrt 
arterioso  Botalli  non  clauso,  cyanoseos  saepe  causis, 
loquar:  d.e  foramine  tantum  ovali  vel  plane  vel  ex  parte 
tantum  aperto  faic  sermo  erit,  et  conditiones,  quibus  cy- 
anoseos causa  esse  possit,  explicare  studebo. 


6 


Ante  omnia  ergo  opus  est,  evolutionem  foraminis  ova- 
lis in  normali  foetus  evolutione,  illiusque  statum  in  adulto 
normaliter  structo  inspiciamus. 

Priore  tempore  embryonatus,  simulae  atrium  et  ven- 
triculus evolutus  est,  cor  in  linea  media  corporis  jacet; : 
inde  quarto  mense,  auctore  Me ckel io  (1),  a latere  dextro 
ad  sinistrum  movetur.  Eo  tempore  vena  cava  inferior  non 
in  dextram  atrii  partem,  sed  in  sinistram  intrat,  quod  Bi- 
chat  (2),  Meckel  (3),  Wolff(4),  aliique  testantur. 

Tum  sanguis  per  ventriculum  sinistrum  et  aortam  ad-- 
scendentem  ad  cerebrum,  medullam  spinalem  et  substan- 
tiam cordis  pervenit,  quae  partes,  utpote  tum  temporis: 
maxime  evolutae,  plurimum  purissimumque  sanguinem,  quo 
nutriantur,  requirunt.  Dein  per  venam  cavam  superiorem 
in  dextram  atrii  partem  reversus,  per  ventriculum  dextrunr 
arteriamque  ex  eo  orientem,  quae  adhuc  aorta  descendens: 
est,  in  inferiorem  corporis  partem  et  velamenta  ovi  pelli- 
tur. Una  cum  progrediente  inferioris  corporis  partis  evo- 
lutione, excrescentibus  et  inferioribus  et  superioribus  ex- 
tremitatibus, et  corde  a dextro  ad  sinistrum  latus  sest' 

(1)  Anat.  IV. 

(2)  Anat.  generale.  T.  II.  1812. 

(3)  J.  F.  Meckel,  Archiv  fur  Pbysiol.  Bd.  II. 

(4)  J.  C.  Wolff,  novi  commeat,  acad.  sc.  imp.  Petropol 

T.  XX.  Tab.  VII  et  VIII. 

novente,  locus  insertionis  venae  cavae  inferioris  magis 
isque  a parte  sinistra  ad  dextram  movetur,  qua  in  evo- 
utione  tor  paulatiin  progreditur,  donec  sub  finem  evolu- 
ionis  hanc  formationem  in  loco  insertionis  illius  vasis 
tbservamus. 

Utrumque  atrium  in  medio  suo  separatur  membrana, 
[Uae  ab  anteriore  et,  pro  cordis  situ,  superiore  parte 
laene  Via  recta  retrorsum  et  deorsum  porrigitur,  et  libero 
ccurateque  determinato  margine  semilunari  finitur,  ita 
uidem,  ut  ulterior  continuatio  retrorsum  non  animadver- 

I . . . • 

atur,  Atria  igitur  dimidia  modo  parte  hoc  septo  divisa 
unt,  scilicet  versus  anterius  et  superius  latus,  et  ab  al- 
ero  in  alterum  inspici  potest  per  aperturam,  quae  inter 
lam  semilunarem  incisuram  et  posteriorem  inferioremque 
eterminationem  in  hoc  loco  manet,  de  quo  statim  expo- 
emus.  Itaque  hic  non  de  foramine,  sed  de  incisura  tan- 
mi  sermo  esse  omnino  potest.  Fere  e regione  incisurae 
emilunaris  bujus  dimidii  septi,  a parte  posteriore  et  infe- 
ore,  vena  cava  adscendens  inseritur,  itaque  in  medio 
iter  utrumque  atrium,  ita  ut  ex  ea  sanguis,  qui  antea  in 
olum  sinistrum  perveniebat,  nunc  in  utrumque  fluere  pos- 
it.  In  utroque  insertionis  loco  hujus  venae,  quam  in 
ietu  sanguinem  arteriosum  habere  constat,  valvulae  inve- 
iuntur,  quarum  igitur  in  quoque  atrio  una  est.  Quae 

valvulae  per  marginem  suum  convexum,  adhaerentem, 
utraeque  in  altero  latere  externo  loci  insertionis  venae, 
altera  quidem  a dextra,  altera  a sinistra  affixae  sunt;  et 
margine  suo  libero,  concavo,  utraeque  in  atrium  sui  lateris ' 
prominent,  attamen  magis  versus  partem  mediam  inclina- 
tae. In  synchronisticis  utriusque  atrii  contractionibus  isti 
margines  concavi  alter  alteri  adjacent  et  ita,  quominus r 
sanguis  ex  atriis  iu  venam  retro  fluat,  prohibent. 

Sic  exeunte  graviditate  res  se  habet;  sed  prorsus; 
aliter  in  infante  recens  nato,  cujus  status  est  normalis. 
Ubi  foetus  evolutio  perfecta  est,  insertionis  venae  locus? 
plane  in  atrium  dextrum  movetur,  ita  ut  nunc  omnis  san- 
guis ex  ea  solum  in  hoc  perveniat,  Tempore  deinde 
interjecto  margo  anterior  cum  incisura  semilunari  septi 
se  conjungit,  ita  ut  in  adultis,  quorum  status  est  norma- 
lis, illud  intervallum  inter  incisuram  semilunarem  et  po- 
steriorem inferioremque  parietem  plane  conclusum  sit. 

Inde  id,  quod  ea  quidem  notione,  quasi  apertura 
ovalis  in  septo  atriorum  sit,  foramen  ovale  dici  solet,  re- 
vera  nullum  foramen  esse  apparet:  septum  atriorum,  quoo 
a parte  anteriore  ad  posteriorem  usque  pertineat  et  it£ 
ambo  intervalla  plane  sejungat,  omnino  non  est,  sed  ui 

1 

modo  demonstravimus,  tantum  dimidium,  eodemque  modo 

stricto  sensu,  foramen  ovale  non  est,  sed  modo  incisura 
semilunaris  septi. 

Harum  igitur  partium  si  normalis  est  structura, 
minis  sanguis  venosus  ex  utraque  vena  cava  in  atrium 
lextrum,  tum  per  ventriculum  dextrum  et  arteriam  pul- 
nonalem,  per  pulmones  ipsos  eorumque  venas  in  atrium 
iinistrum  fertur,  unde  per  ventriculum  sinistrum  aortam- 
|ue  majorem  circulationem  per  totum  corpus  perficit,  qua 
acta  prius  iter  repetit. 

Itaque  utroque  atrio  per  valvulam  lateralem  sinistram 
n parte  posteriore  et  inferiore,  per  septum  dimidium  in 
iarte  anteriore  et  superiore  prorsus  sejuncto,  sanguis  ex 
Jtero  atrio  in  alterum  influere  omnino  non  potest. 

Oualuor  autem  praecipue  sunt,  quae  ab  hoc  normali 
urmationis  processu  digrediuntur,  genera  anomala: 

, Valvula  lateralis  omnibus  in  locis  bene  adnafa  quidem 
est,  sed  cribri  instar  perforata, 

I.  Valvula  lateralis  non  per  totum  ambitum  adnata  est, 
sed  pars  marginis  ejus  libere  movetur,  quo  inter  ambo 
atria  efficitur  connexus,  cujus  magnitudo  et  directio 
pro  magnitudine  et  loqo,  quo  valvula  non  concrevit, 
differt, 

II,  Valvula  lateralis  ex  parte  tantum  minore  intervallum 
inter  posteriorem  inferioremque  parietem  et  incisuram 

semilunarem  obtegit,  ita  ut  liber  inter  utrumque  atrium 

» 

i connexus  sit. 

IV.  Evolutio  ex  parte  hoc  in  gradu  sistitur,  in  quo  sub 
finem  embryonatus  eam  invenimus,  ut  vena  cava  in-- 
ferior  non  tota  in  atrium  dextrum,  sed  aliqua  parte t 
adhuc  in  sinistrum  inseratur,  quod  foramen  ovale  t 
apertum  dici  solet. 

Jamjam  vero  nobis  quaerentibus  primum,  quos  sera- 

/ 

per  evenfus,  quod  attinet  individui  valetudinem,  impedita  i 

\ ) 

illa  evolutio  habeat  omnino  necesse  sit,  haud  prompta  ac: 
definita  responsio  suppetit.  Etenim  eorum  casuum,  inn 
quibus,  quum  tria  ista  priora  evolutionis  genera  exstitis- 
sent, nulla  utique  inde  proficiscentia  symptomata  per: 
vitam  observata  sunt,  haud  minorem  esse  satis  constat; 
numerum,  quam  horum,  in  quibus  talia  symptomata  ap- 
paruerunt. Haec  ipsa  res  simplex,  quod  ibi,  ubi  in  laxo, 
languente  cor.de  cadaveris  connexus  inter  utrum  que  atrium 
conspiciebatur,  saepissime  etiam  nulla  inde  proficiscentia 
symptomata  observabantur,  docere  nos  posse  videtur, 
tum,  quum  incommoda  inde  inter  vitam  effecta  observa- 
rentur, alias  insuper  res  ad  ea  procreanda  simul  contu- 
lisse oportere.  Symptomata  enim  ista  si  a patente  fora- 
mine ovali  orirentur  necesse  esset,  ubicunque  foramen 

ovale  pateret,  ea  nobis  occurrerent;  quod  vero  non  ita 

mEk  ■ » * 

esse  diximus. 

Proximam  verae  cyanoseos  causam  mixtionem  san- 
guinis arteriosi  cum  venoso  esse  scimus.  Hic  cum  illo 
in  arterias  pervenit,  quare  neque  excretio  nec  secretio 
normalis  esse  potest,  et  nutritione  non  perfecta,  ornuia 
ista  prodeunt  symptomata,  quae  cyanoseos  nomine  com- 
prehensa sunt. 

Plures  quidem  causae  sunt  prolatae,  quibus  cyano- 
seos causam  non  in  tali  amborum  sanguinis  generum 
mixtione  silam  esse  comprobaretur.  Quae  tamen  causae, 

re  diligentius  examinata,  tolluntur.  Primum  quidem  non 

\ 4 * 

in  omnibus  anomalis  cordis  formationibus,  quae  istius 
mixtionis  causae  esse  credantur,  cyanosim  existere  di- 
xerunt.’ Ut  vero  hac  re  nihil  comprobetur,  eo  efficitur, 
quod  in  constituendis  anomalis  formationibus,  qitae  cyano- 
seos procreandae  ansam  praebent,  negligeniius  medici 
versati  sunt,  imprimis  in  foramine,  quod  dicitur  ovale. 
Qua  de  re  si  diligentius  fuisset  quaesitum,  symptomata 
inter  vitam  apparentia  ab  illis,  quae  e sectione  cogno- 
scebantur, haud  toties  abhorruissent. 

Deinde  cyanosim  e causis  etiam  prorsus  aliis  oriri 
posse  contra  est  monitum.  Variis  quidem  aliis  rebus 
cyanosim  gigni  posse  satis  nobis  constat,  veluti  cessante 

ineustruatioue,  cujus  generis  casus  allati  sunt  a Me- 
ckelio(l).  Jam  vero  rarissime  tantum  aliae  causae 
praeter  utriusque  sangujnis  generis  mixtionem  exsistunt, 
quum  e pluribus  centum  cyanoseos  casibus,  qui  inno-> 
tuerunt,  minimus  solum  numerus  ad  hanc  classem  referri r 
possit.  Praeterea  parum  judicio  valent  ii,  qui  conten-i 
dunt,  cyanosim  non  e mixtione  amborum  sanguinis  ge- 
nerum oriri,  quod  etiam  ex  aliis  causis  oriri  possit.: 
Ergo,  quod  dyscrasica  inflammatio  exsistit,  non  exsistere 
isti  putant  traumaticam ! 

Gravissima  denique  causa  ea  prolata  est,  quod,  sb 
mixtio  venosi  cum  arterioso  sanguine  cyanosim  provoca-i 
ret,  omnes  neonati  necesse  esset  caeruleum  colorem  ha-; 
berent;  hoc  tamen  non  ita  esse.  Hoc  oppositum  quam- 
vis primo  adspectu  .certum  argumentum  esse  videatur.: 
tamen  nequaquam  est.  Primum  enim  tenendum  nobij; 
est,  tum,  ubi  primum  infans  spiritum  ducat,  novam  cir- 
culationem jam  incepisse,  et  nullum  aut  minimum  san- 

guinem  in  vasa  circulationi  foetus  propria  pervenire/ 

\ . v . ,= 

Quod  si  non  ita  esset,  infans  respirans  sanguine  e re* 

' / * ' - • 

secto  nec  ligato  funiculo  umbilicali  profluente  animam 
efflaret,  quod  quidem  non  fit;  nam  postquam  emanarunt 
paucae  guttae,  sponte  sanguis  profluere  desinit,  quani  ob 


(1)  Archiy  fiir  Pliysiologie.  Vol.  II.  1816. 

em  nonnulli  funiculum  umbilicalem  nunquam  ligant.  Cla- 
issime  autem  res  eo  probatur,  quod  ubi  iu  neonato  ani- 
uali,  resecto  funiculo  umbilicali,  sanguine  ex  eo  non 
impiius  profluente,  respiratio  interrumpitur,  sanguis  illico 
funiculo  umbilicali  rursus  'proruit,  sed  denuo  sistitur, 
imulae  respiratio  est  restituta. 

Inde  dilucide  apparet,  respirationis  processu  incepto, 
tatim  sanguinem  cogi,  aliud  iter  ingredi,  itaque  non  plus 
oloris  caerulei  in  neonato  iflfante  esse  posse,  quam  re- 

iquias  embryonatus.  Jam  vero  neonatum  infantem  cum 

/ 

lio,  qui  plures  jam  dies  respiravit,  comparatum,  colorem 
nagis  caeruleum  habere,  quis  negabit? 

Quae  quum  ita  sint,  iu  ea,  quam  supra  protulimus, 
ententia  perstare  placet. 

Sunt,  qui  eo,  quod  in  aperto  connexu  utriusque 
trii  in  prioribus  tribus  casibus  sanguis  venosus  e dextro 
i sinistrum,  et  ita  in  arteriosam  circulationem  influat 
ecesse  sit,  cyanosim  oriri  contendant:  cui  sententiae 
asus  nonnulli,  quos  infra  paulo  accuratius  illustrabimus, 
ivere  videntur. 

Hic  primum  ad  haec  nobis  respondendum: 

A.  Nuro  omnino  in  patente  foramine  ovali,  si  omnes 
eterae  cordis  partes  normaliter  structae  sunt,  et  tam  hae 
psae  quam  totum  reliquum  corpus  functionibus  suis  salis- 

facit,  sanguis  venosus  dextri  atrii  in  sanguinem  arteriosum 

sinistri  atrii  pervenire  possit?  Hoc  equidem  negandum 

esse  censeo  his  e causis: 

\ ' ’•*  A \ 

a.  Si  priorem  evolutionis  processum  cordis  inde  a 

superiore  embryonatus  tempore  usque  ad  perfectam  evolu- 
tionem illius  in  adultis  investigamus,  hanc  legem  a natura 
constitutam  manifeste  deprehendimus,  ut  vis  et  ita  stru- 
ctura singularum  cordis  cavitatum  longitudini  itineris,  per 
quod  unaquaeque  earum  variis  vitae  temporibus  sanguinem 
movet,  accurate  respondeat*  Quod  ut  eomprobem,  haecce 
afferam. 

Superiore  tempore  embryonatus  arteria  e ventriculo 
dextro  oriunda,  retrorsum  se  reflectens,  aortae  descenden- 

\ 

tis  functioni  inservit;  nec  solum  in  inferiorem  corporis 
partem  adhuc,  si  cum  superiore  comparatur,  exiguam,  sed 
etiam  in  remotissimas  velamentorum  ovi  partes  et  in  foe- 
talem  placentae  partem  sanguinem  pellit.  Sed  quae  e 
sinistro  exoritur  ventriculo  aorta  adscendeus  sanguinem 
tantum  usque  ad  cerebrum,  medullam  spinalem,  et  cordis 
substantiam  diffundit.  Pro  varia  utriusque  itineris  longi- 
tudine ipsam  quoque  utriusque  ventriculi  structuram  et 
ita  simul  vim  tempore  suo  variam  conspicimus.  E.  H. 
Weber(l)  in  embryo  81/»1"  longo  ventriculum  dextrum, 

(1)  Hildebrand  Anat.  III.  Annotat.  2. 

10U  repletura,  majorem  esse  observavit  quam  sinistrum; 
dem  Meckel  (1)  in  embryo  8"'  longo  vidit;  et  Va- 

— \ i 

entin  (2)  in  embryo  8"'  longo  ventriculum  dextrum  cir- 
citer altero  tanto  majorem  quam  sinistrum  invenit. 

'Exeunte  tempore  foetali  aorta  adscendens,  prius  se- 
>arata,  cum  descendente  conjuncta  est,  dum  arteria  pul- 
uonalis  tunc  nonnisi  per  ductum  arteriosum  Botalli  cum 
ircu  vel  cum  descendente  communicat,  atque  ita  arterio- 
lae circulationis  adhue  est  particeps.  \ 

Vis  unius  ventriculi  quia  nunc  ad  sanguinem  in  om- 
ies  corporis  partes  et  simul  in  velamenta  ovi  et  placen- 
am  pellendum  gou  amplius  sufficeret  (3),  ambo  ventriculi 
taribus  circulatione  magna  funguntur  viribus,  et  dexter 
piidem  per  ductum  arteriosum  Botalli.  Hac  cum  aequa 
>artieipatione  utriusque  ventriculi  aequa  quoque  parietum 
irassitudo  et  ita  aequa  vis  eorum  congruit. 

* .i 

Iu  adulto  denique  ventriculus  dexter  sanguinem  tan- 
utn  per  minorem,  quam  dicunt,  circulationem  pellit,  dum 
linistef  per  majorem,  i.  e.  per  totum  corpus  eum  pellit, 
^uodsi  illa  lex  exsistit,  necesse  etiam  est  ventriculum 

(1)  Archiv  11, 

(2)  Val entin,  Handbuch  der  Enlwickelungsgeschichle  des 
lenschen  etc.  Berlin,  1836. 

(3)  K ili  an,  iiber  den  Kreislauf  etc.  Carlsruhe,  1S26. 

sinistrum  dextrum  aut  aequa  vi  in  quovis  puncto  magni- 
tudine et  ita  etiam  vi  superare,  quia  aequa  vis  in  majore 
ambitu  valet;  aut  aequa  magnitudine  in  quovis  puncto  vi 
eum  vincere.  Jam  vero  Meckel(l)  et  Le  GaIlois(2) 
rem  prorsus  contrariam,  ac  hic  exspectamus,  esse  nos  - 
docent',  scilicet  ventriculum  dextrum  majorem  esse  quam 
sinistrum.  Meckel  eum  non  solum  una  parte,  sed  saepe 
adeo  partibus  duabus  majorem  quam  sinistrum  esse  feret 
observabat;  cui  assentitur  Le  Gallois.  Neque  tamen, 
horum  virorum  observationes  e tribus  praecipue  causis  - 
rem  probare  possunt.  Primum  enim  ipsa  rei  natura  im- 
pedit, quominus  putemus,  alteram  cordis  partem  in  statu,; 
normali  plus  sanguinis  recipere  quam  alteram,  quoniam;, 
inlelligi  nequit,  quomodo  superans  sanguinis  copia,  e.  c. 

-l'  1 --  1 v-' 

in  dextra  parte  residens,  exaequari  possit,  nisi  talia  in- 

’ - / " \ 

commoda  inde  efficiantur,  qualia  in  hypertrophia  cordis- 
occurrere  solent.  Tum  ipsam  dextram  cordis  partem  prae- 
cipue morbosis  dilatationibus  expositam  esse  satis  constat; 
Denique  id  imprimis  observationibus  istis  repugnat,  ut  E. 
H.  Weber  quoque  monet,  quod  inter  observandum  cordis- 
ventriculi  argento  vivo  explebantur,  qua  in  re,  quum  tan-, 
tum  sit  specificum  argenti  vivi  pondus,  laxiores  parietes- 

(1)  Ilandbuch  der  menschlichen  Anatomie. 

(2)  Dict.  des  Sciences  medicales,  V.  440. 


w * . ' i? 

dextri  ventriculi  mnlto  magis  dilatabantur  quam  sinistri, 
ideoque  etiam  multo  majorem  massae  injectae  copiam 

\ v'  ' 

capiebant. 

Quae  quum  ita  sint,  explorationes,  quas  Santo- 
rini  (1)  alia  eaque  certiore  ratione  instituit,  rem  multo 
melius  probare  nobis  videntur.  Hic  enim,  atriis  ac  ven- 
triculis singulis  aqua  repletis,  cava  utriusque  partis 
aequaliter  capacia  esse  observavit.  Idem  postremo  etiam 
Portal  (2)  cognovit,  qui  in  cordibus  hominum  diversissi- 

V 

mae  aetatis,  sub  rebus  quaque  diversissimis,  exploratio- 
nes suas  instituit.  Spatio  igitur  alter  ventriculus  ab 
altero  non  differt;  at  sinistrum  dextro  in  statu  normali 
bene  scimus  crassitudine  substantiae  muscularis,  itaque 
etiam  vi  longe  praecellere  pro  longitudine  quidem  viae 
per  quam  sanguis  ei  est  pellendus. 

Ex  iis,  quae  modo  dicta  sunt,  legem  supra  comme- 
moratam rectam  probatamque  putare  posse  mibi  videor. 

N \ 

Ouod  si  ita  est,  naturam  illam  legem  suam  semper  in 
cordis  formatione  esse  secutam  pro  certo  haberi  potest. 
Tum  vero  etiam  vis  dextri  atrii  ei  sinistri  aequalis  'est 
nobis  habenda,  qnod  via,  per  quam  utrumque  inovet  san- 
guinem, scilicet  per  ostium  venosum  in  utrumque  ventri- 

(1)  Observ.  anat. 

(2)  A.  Portal,  Cours  d’Anat.  Med.  Paris,  1804. 

culum,  aeque  longa  est.  Itaque  etiamsi  foramen  ovale 
latiore  adeo  spatio  apertum  sit,  inter  utriusque  atrii  con- 
tractionem uno  eodemque  tempore  aequa  vi  effectam  san- 
guis e dextro  atrio  in  sinistrum  venire  omnino  non  potest, 
propterea  quod  eadem  vis,  quae  sanguinem  a dextra  parte 
versus  sinistram  pellit,  ei  rursus  a sinistra  parte  versus > 
dextram  opponitur. 

b)  Ipse  etiam  fibrarum  muscularium  ordo  in  utroque 
atrio  talis  est,  ut  eo  sanguinis  ex  altero  in  alterum  tran- 
situs prohibeatur. 

Habemus  hoc  in  loco  primum  fibras  longitudinales, 
deinde  fibras  obliquas,  tum  multas  fibras  ad  regiones  di- 
versissimas  vergentes  et  ambo  priora  fibrarum  genera; 
conjungentes,  denique  fibras  circulares  septi,  quae  incisu- 
ram semilunarem  circumdant,  et  modo  tenuiores,  modo 
crassiores  inveniuntur.  Ob  bunc  fibrarum  muscularium 
cursum  fieri  non  potest,  quin  atria  undique  aequaliter 
coarctentur,  qua  in  re  de  transitu  sanguinis  cogitari 
nequit. 

Postremo  non  ut  argumentum,  sed  nt  argumentorum 
jam  allatorum  adjumentum  commemorare  possumus,  na- 
turae nisu  sanguinem  deorsum,  nec  vero  versus  latus 
pelli.  Quamquam  cavendum  quidem  est,  ne  ad  vim  dy- 
namicam  naturae  in  physiologia  nimis  provocemus,  quod 

eo  a basi  unice  recta  ac  firma,  scilicet  a vere  factorum 
perscrutatione  facillime  removemur  et  in  argumentationes 
fallaces  inducimur:  tamen  illa  idcirco  non  plane  negligi . 
debet.  Quis  enim  e.  c.  est,  qui  interrogatus,  cur  extre- 
mitates tenuissimae  canaliculorum  glandularum  in  interiore, 

- v ' * 

neque  vero  in  exteriore  sua  facie  secernunt,  satis  recte 
respondeat?  Hoc  quidem  nescimus,  neque  accuratissimis 
disquisitionibus  physiologicis  docebimur.  Quare  in  eo 
nobis  subsistendum  est,  ut  naturae  nisum  quasi  atque 
voluntatem  aguoscamus,  licet  ipsam  explicare  non  pos- 
simus. 

Ex  his  igitur  omnibus,  patente  foramine  ovali,  dum- 
modo cordis  ceterarumque  corporis  partium  normalis  stru-  \ 
ctura  sit,  nunquam  sanguinem  ex  atrio  venoso  in  arteri- 
osum transgredi  et  ea  de  causa  etiam  nunquam  cyanosim 
nasci  posse  satis  nobis  patescit. 

Jamjam  vero  multis  e casibus  quum  aperto  foramine 
ovali  inter  vitam  cyanosim  exstitisse  satis  constet,  altera 
nobis  ponitur  quaestio:  ' 

i 

B)  Quae  res,  qui  morbi  deformationesque  necessario 
exsistant,  ut  per  apertum  foramen  ovale  sanguis  venosus 
in  atrium  arteriosum  iufluere  possit? 

Ad  banc  quaestionem  responsuros  nos  recordari  ante 
omnia  oportet,  virium  quibus  utruroque  atrium  cnntrabitur 

n j.  * 

aequabilitatem  esse,  quae  sanguinis  ex  altero  iu  alterum 
atrium  transitum  prohibeat.  Hac  enim  iu  re  simul  con- 
ditionem primariam  sitam  esse  apparet,  sub  qua  transitus- 

ille  fieri  potest,  fiatque  est  necesse.  Si  dextri  atrii  vis> 

% 

sinistri  vim  adaequat,  commisceri  sanguis  non  potest, 
quia  sinistrum  atrium  dextro  vim  parem  opponit.  At  si 
haec  aequilibritatis  ratio  eatenus  tollitur,  ut  dextri  atrii 

* •/  t 

vis  sinistri  vim  superet,  illa  mixtio  necessario  efficitur. 

( 

Quibusnam  autem  potissimum  in  mutationibus  illa, 
major  vis  sita  est?  In  dilatatione  dextri  atrii,  sive  ejus* 
parietes  crassiores  sive  non  crassiores  facti  sint.  Si; 
crassiores  sunt  facti,  vis  dextri  atrii  jam  hac  de  causa  i 
praevalet,  quod  vis  in  quocunque  illius  puncto  vim  iu; 
quocunque  hujus  puncto  superat.  At  si  cavitas  tantum 
dilatata  est,  parietibus  non  simul  crassioribus,  vis  adaucta 
in  eo  causam  habet,  quod  vis,  quae  in  unoquoque  puncto 

x ‘ ) t 

'alterius  lateris  vim  aequiparat,  a majore  punctorum  numero, 
sive,  ut  aliis  verbis  idem  exprimamus,  a majore  spatio 
exseritur.  Itaque  ea  semper  tanto  major  erit,  quanto  pa- 
rietes dextri  atrii  illis  sinistri  sunt  latiores. 

Ouae  omnia  complectentibus  nobis  licet  contendere, 
quaecunque  auctam  dilatationem  et  crassitudinem  parietum 
atrii  dextri  efficiant,  ea  cum  aperto  foramine  ovali  con- 
juncta cyanosim  posse  quidem  progignere,  sed  non  debere. 

Res  enitn  a relativa  comitantium  causarum  intensitate 
pendet,  utrum  inde  ille  morbus,  quasi  potentia  summa, 
an  minora  tantum  symptomata  proficiscantur.  Neque  bis 
id  dictu»)  volo,  aperto  foramine  ovali,  praeter  dilatatio- 
nem majorem  et  crassitudinem  parietum  dextri  atrd  non 

\ 

alias  quoque  cyauoseos  causas  comitantes  esse  posse. 
Etenim  adesse  tales  causas  posse  experientia  nos  docet: 
e.  gr.  praeter  apertum  foramen  ovale  etiam  apertum 
ductum  arteriosum  Botalii,  aortae  e dextro  ventriculo 
originem  etc.  observamus.  Tum  vero  venosi  saaguiuis 
cum  arterioso  commixtio  et  iude  effecta  cyanosis  non  a 
foramine  ovali  pendet,  sed  ab  illis  jam  commemoratis  de- 
formationibus, ita  ut  bae  c disquisitionis  nostrae  finibus 
omnino  sint  excludendae^  Nos  quidem  eis  tantummodo 
casibus  disserimus,  in  quibus  commixtio  amborum  sanguinis 
generum  per  foramen  ovale  fit.  et  illas  mutationes,  'quas, 
diximus  esse  necessarias,  ut  ipsa  commixtio  effici  possit. 

Itaque  supercst,  ut  praecipuos  afferamus  morbos  cor- 
disque deformationes,  quae  dextri  atrii  parietes  latiores  et 
crassiores  reddunt,  et  ita  cum  aperto  foramine  ovali  con- 
junctae ansam  originis  cyauoseos  praebere  possunt. 

Periculum  facere  possemus,  istas  causas  comitantes 
ita  distribuendi,  ut  primitiva  evolutionis  vitia  a morbis  et 
morbosis  productis  separentur.  Attamen  quum  bac  in  re 

illa  a nonnullis  morborum  productis  haud  facile  discerni 
possiut,  causas  cyanosin  una  efficientes  eo  modo  distri- 
buere praestabit,  quo  dextri  cordis  dilatationem  efficiunt, 
scilicet  aut  sanguinis  profluxu  impedito,  aut  ejus  affluentia 
adaucta. 

a.  Coarctatio  ostii  arteriae  pulmonalis  seu  primitiva 
deformatione,  seu  productis  morbosis  facta. 

Hujusmodi  casura  animadvertit  Morgagni  (1),  quo 
ostii  arteriae  pulmonalis  coarctationem  interfclusioni  simi- 
lem, valvulis  semilunaribus  in  cartilaginem  mutatis  effe- 
ctam, dextri  cordis  hypertrophiae  causam  fuisse  perspicue 
declaratur.  Quem  quidem  casum  ille  sic  enarrat: 

„Virgo,  quae  a nativitate  usque  semper  aegrotant 
^jacuerat,  ob  summum  praesertim  virium  languorem,  an- 
helans respirabat,  et  tota  cute  colore  quasi  livido  in- 
fecta erat.  Tandem,  cum  ad  annum  decimum  sextum 
pervenisset,  mortua  est.  Cor  habuit  exiguum  et  mu- 

■ N ’ V ~ .1 

eronem  versus,  quasi  subrotundum.  Ventriculus  sinister 
forma  erat,  qua  solet  dexter,  et  dexter  vicissim  qua  si- 
nister; et  quamquam  hoc  latior,  parietibus  tamen  cras- 

^ ' ' * . * 

sioribus.  Dextra  pariter  auricula  duplo  erat  grandior, 
/ quam  tota  sinistra,  duploque  carnosior.  Inter  utramque 


(1)  Morgagni  de  sed.  et  caus.  morb.  lib.  II. 


etiam  tnm  patebat  foramen  ovale,  ut  minimum  digitum 
posset  admittere.  De  tribus  valvulis  triangularibus  jus- 
tam una  magnitudinem,  duae  reliquae  minorem  habe- 
bant. Sigmoides  autem,  quae  pulmonalis  arteriae  ostio 
, praeficiuntur,  ad  basim  quidem  erant  secundum  naturam, 
sed  parte  superiore  cartilagineae  videbantqr;  quia  exi- 
guum ossis  frustulum  jam  habebant:  erantque  ea  parte 
' gic  inter  se  colligatae,  ut  vix  foramen  relinquerent,  lente 
non  majus,  per  quod  sanguis  exiret.  Erant  autem  ad 
illud  foramen  quaedam  exiguae  productiones  carneo- 
membranosae,  ea  ratione  collocatae,  ut  valvularum  vices 
supplere  possent,  egredienti  sanguini  cedendo,  regres- 
suro autem  obstando.“  — 

Hoc  in  casu  dextrum  cor  per  venas  suas  semper 
normalem  copiam  sanguinis  accipiebat.  Ita  quidem  rem 
se  habuisse  nobis  est  putandum,  quod  de  latitudine  ve- 
nae cavae  Morgagni  nihil  animadvertit.  Si  igitur  illa 
sanguinis  copia  per  dextrum  ventriculum  in  pulmones 
erat  expellenda,  valvulae  semilunares  in  cartilaginem  ver- 
sae resistebant;  pars  sanguinis  remaneret  necesse  erat, 
ad  quam  mox  nova  sanguinis  copia  ex  atrio  accedebat. 
Jam  quum  ventriculus  non  plane  evacuatus  esset,  atrium 
in  eum  non  omnem  suum  sanguinem  immittere  poterat  et 
nihilominus  semper  novum  accipiebat,  unde  fiebat,  ut 


totum  cor  dextrum  semper  sanguine  nimis  esset  repletum. 
Tum  vero  organon  nimis  laborat  ad  impedimentum  inso- 
litum vincendum  sanguinemque  expellendum.  Sicuti  in 
omnibus  ceteris  corporis  humani  organis,  ita  etiam  in 
hoc  aucta  actio  auctam  nutritionem  auctumque  volumeu 
partium  organon  constituentium  parit;  parietes  jam  me- 
chanice dilatati,  crassescunt  et  vis  muscularis  augetur.  — 
Itaque  jam  hoc  modo  cor  dextrum  vi  sinistrum  valde 
superabat,  quae  vis  alia  re  magis  augebatur.  Etenim 
quum  semper  parva  tantum  sanguinis  copia  per  arteriam 
pulmonalem  pulmonibus  adduceretur,  ex  his  etiam  copia 
ex  proportione  admodum  exigua  fluere  poterat  in  dextrum 
cor,  quod  igitur  ex  eadem  lege,  ex  qua  dextrum  latius 
et  crassius  fiebat,  minus  et  debilius  reddebatur,  ita  ut 
ea  re  mala  virium  utriusque  cordis  proportio  eo  major 
evaderet  necessario. 

Hoc  igitur  modo  semper  copia  aliqua  sanguinis  ve- 
nosi ex  atrio  dextro  in  sinistrum  et  ita  in  vasa  nutrientia 
pellebatur,  unde  necesse  erat  cyanosis  exoriretur. 

Quum  in  omnibus  fere  paulo  post  afierendis  casibus 
dilatatio  dextri  cordis  simili  inodo  locum  haberet,  in  ca- 
sibus solum  simpliciter  allegandis  acquiescam. 

b.  Crassitudo  aucta,  induratio  et  ossificatio  valvu- 
larum mitralium,  arthritide  aut  concrementis  terrenis 

rheumatismo  acuto  procreatis  effectae,  et  quae  inde  ori- 

5’  ~ . 1 2 i i 

tur,  ostii  coarctatio. 

In  valvulis  tricuspidalibus  in  ventriculo  pulmonali 

■ 

has  mutationes  unum  idemque  efficere,  facile  est  intelle- 
ctu. Sed  J.  F.  Meckel(l),  de  exsistentia  hujus  vitii 
cordis  dubitans,  in  explicatione  ad  tabulam  V.  sic  ait: 
„Inter  maximum  qu'oque  exemplorum  hoc  vitium  diluci- 
dantium numerum,  nullum  e ventriculo  pulmonali  neque 
„coram  habeo,  neque  unquam  vidi.46 

Hope(2)  de  exsistentia  hujus  formationis  in  dextro 

corde  dicit,  indurationem  semper  fere  cartilaginosam  tau- 

> 

flfr.  ) 

tum  vel  fibro-cartilaginosam  et,  si  cum  sinistri  cordis 

* ' s > 

induratione  comparetur,  raro  occurrere;  semper  fere  tum 
quoque  sinistrum  et  plerumque  quidem  gradu  majore  esse 

affectum.  Valvulam  semilunarem  arteriae  pulmonalis  ipse 

« 

etiam  Hope  nunquam  morbosam  vidit,  sed  valvulas 
tricuspidales. 

Itaque  equidem  in  consideranda  exsistentia  illius  for- 
mationis in  valvula  mitrali  acquiescam,  ejusque  rei  casum 
a Morgagnio  observatum  referam.  Qui  postquam  puel- 
lae supra  commemoratae  historiam  fiuivit,  ita  pergit: 

(1)  Tabulae  anat.  — pathol.  Fasc.  I. 

(2)  James  Hope,  von  den  Krankheiten  des  Hcrzens  und 
der  grossen  Gefassc.  Deutsch  von  Beckcr.  Berlin,  1S33. 

„Ouod  in  hac  virgine  sensim  et  a primordiis,  cum  la- 


„adeo  plus  multo  ab  non  dissimili,  sed  alibi  posito,  im- 
pedimento factum  videbis  intra  perpaucos  menses  in 
„viro,  triginta  circiter  annos  nato,  cujus  historiam  de- 
peribit V i e u s s e n i u s.“ 


orificium  adeo  coarctabatur,  ut  postea  in  sectione  ventri-  j 
culus  sinister  arctior,  ejusque  parietes  tenuiores  appare- 
rent, dum  arteria  pulmonalis,  atria  et  dexter  ventriculus^ 
valde  dilatata  erant.  Hic  processus  satis  est  dilucidus; 
nempe  sanguinis  tantum  exigua  copia  ex  atrio  sinistro  in 
ventriculum  sinistrum  pervenire  poterat,  dum  ventriculus- 

t 

dexter  juxtarn  semper  sanguinis  copiam  in  pulmones  pel- 
lere studebat,  quod  vero,  quoniam  pulmones  nimio  san- 
guine erant  repleti  (sanguinem  enim  in  coarctatum  cor 
sinistrum  fundere  non  poterant)  fieri  nequibat  Inde  ar- 
teria pulmonalis  et  cor  dextrum  necessario  dilatcbantur. 

c.  Omnes  pulmonum  morbi,  qui  justam  sanguinis  i 
circulationem  per  pulmones  aut  impediunt,  aut  admodum 
difficilem  reddunt. 

Ilac  circulationis  difficultate  fit,  ut  in  quavis  cordis 
contractione  pars  sanguinis  in  dextro  ventriculo  et  atrio 


xiora  adhuc  erant  omnia,  fieri  coeptum  erat,  idem 


In  hoc  viro  valvulae  mitrales  induratae  sunt, 

remaneat,  «ude  paulatim  mechanica  dilatatio  et  hypertro- 
phia oritur. 

d.  Degeneratio  hepatis,  qua  ejus  substantia  emol- 
litur. 

Permagna  pars  sanguinis,  qui  in  hac  desorganisa- 

•> 

tione  hepatis  non  amplius  in  hoc  organo  circulari  potest, 
in  inferiorem  venam  cavam  et  in  cor  dextrum  irruere  ni- 
titur. Ex  omnibus  sectionibus,  si  hepar  emollitum  erat, 
etiam  dextrum  cor  dilatatum  esse  apparuit. 

e.  Congestiones  versus  cor  dextrum.  Hujusmodi 

casum  ipse  ante  quatuor  annos  in  Policlinico,  quod  flo- 

1 > 

ret  Cei.  Truestedt,  observavi.  Virgo,  viginti  quatuor 
annos  nata,  jam  per  plures  annos  mensibus  suppressis 
laborans,  venit  anhelans  in  policlinicum,  magnasque  cor- 
dis palpitationes  ac  magnam  defatigationem  accusavit. 
Color  coeruleus  hujus  puellae  statim  animadvertebatur. 
Stethoscopio  et  plessimetro  aegrotae  pectore  inquisito, 
dilatatio  cum  hypertrophia  cordis  dextri  inveniebatur, 
simulque  regurgitatio  quaedam  sanguinis  audiebatur. 
Examen  accuratissimum  aegrotae  nobis  suadebat,  ex  eo 
tempore,  quo  menses  suppressi  essent,  palpitationes  cor- 
dis et  respirationem  oppressam  initium  cepisse.  Diagno- 
sis facilis.  Congestiones  ex  mensibus  suppressis  ad  pe- 
ctus ortae  illud  cordis  vitium  et  cyauosim  adduxerant; 


28 


/ 


de  regurgitatione  sanguinis  certi  nihil  dici  potuit.  Cura, 
quae  menses  revocare  ct  conjuncta  symptomata  moderari 

i 

studebat,  in  hoc  inveterato  casu  utilitatem  ferre  noluit. 
Post  nonnullas  hebdomades  obiit  aegrota.  Sed  io  osten- 
dit nobis  cor,  cujus  pars  dexlra  quam  maxime  dilatata 
et  crassior  erat,  et  ventriculus  et  atrium.  Sed  et  fora- 
men, quod  dicitur  ovale,  non  plane  clausura  erat.  Val- 
vula, de  qua  supra  dixi,  parte  superlero  non  adhaerebat, 
sed  libera  in  atrium  sinistrum  prominebat,  ita  ut  spatium, 
quo  penna  ansrrina  perduci  potuit,  restaret. 

Num  foramen  ovale  ab  ovo  patebat,  an  morbus  aper- 
tum reddidit?  Etsi  certo  contendi  non  potest,  tamen  per 
morbum  apertum  esse  puto. 

x 

Ctfuilelmus  Lutzenki  rchen,  fidei  catholicae  addictus, 
die  I m.  Octobris  MDCCCX1  Monasterii  natus  sum  patre 
Josepho,  quem  jam  mortuum  lugeo,  et  Catharina  e 
gente  Middelhoff.  Gymnasium  urbis  per  VII  annos 
frequentavi,  et  cum  testimonio  maturitatis  dimissus  Bon- 
uam  me  contuli,  ubi,  a rectore  magnifico  111.  Brandis 

inter  cives  academicos  receptus,  has  scholas  adii: 

Encyclopaediam  medicam  111.  Weber;  chemiam  ex- 

perimentalem  III.  Bischofj;  botanicen  III.  -Ne es  ab 

Esenbeck;  zoologiam  111.  Goldfuss;  logicam  et  psy- 

| ; 

chologiam  III.  a Calcer;  anatomiam  generalem  et  specia- 
lem, artem  que  cadaverum  rite  dissecandorum  III.  May  er 
et  Weber;  pathologiam  et  therapiam  generalem  et  spe- 


cialem  III.  Nasse  et  III.  Albers;  physiologiam  Cei. 
Windischmann;  artem  obstetriciam  111.  Kilian;  chi- 
rurgiam 111.  Wutzer;  materiam  medicam  III.  Albers,- 
Scholas  clinicas  frequentavi  per  duos  annos  III.  Nasse 
et  111.  Wutzer  et  III.  Kilian.  Postea  Berolinum  me 
contuli;  ubi  medicinam  forensem  111,  Wagner;  scholas* 
clinicas  Cei.  Truestedt,  111.  Rust,  111.  Dieffenbach,, 

i 

Cei.  Wolff,  111.  Juengken,  111.  Schoenlein  frequentavi. 

i • 

Omnibus  his  viris,  summopere  de  uie  meritis,  gratias 
ago  quam  maximas,  semperque  habebo. 

Jam  vero  tentaminibus  philosophico  et  medico  supe- 
ratis, nec  non  examine  rigoroso  rite  absoluto,  spero,  fore 
ut  summi  in  medicina  atque  chirurgia  honores  in  me  con- 
ferantur. 

1.  Venena  non  sunt. 


2.  Torsio  arteriarum  ligaturae  anteponenda. 

3.  Mortis  certum  signum  nullum  nisi  putredo. 


4.  Haemorrhoides  prosunt  melancholicis. 

